SERTI-PROJEKTIN PALAVERI 2/2003
Aika	13.2.2003, klo 14.00 – 16.15

Paikka	Stresstech Oy Vaajakoski
Läsnä	Stresstech Oy:n edustajina:

Lasse Suominen (poistui kohdan §5 aikana)
Tapio Hirvelä
Aapo Tamminen

	Yliopistolta ohjaajina : 

Rainer Koreasalo
Jukka-Pekka Santanen

	SerTi-projektilaiset:

Heikki Mylläri
Susanna Blomqvist		Sihteeri
Pekka Pakari		Puheenjohtaja
Antti Korhonen

1§
Valitaan kokouksen puheenjohtaja ja sihteeri

PÄÄTÖS : Valittiin puheenjohtajaksi Pekka Pakari ja sihteeriksi Susanna Blomqvist.

2§
Tarkistetaan edellisen kokouksen pöytäkirja ja projektilaisten ajankäyttövihot

Pekka Pakari esitteli edellisen kokouksen pöytäkirjaa, mutta todettiin siitä vielä puuttuvan asioita. Huomattiin myös, ettei edellisessä kokouksessa sovittua perehdytystä logiikkaan ja automaatiotekniikkaan tarvita, koska työ ei varsinaisesti vaadi ymmärrystä niistä asioista. 

Projektilaisten ajankäyttövihot olivat esillä, ja Rainer Koreasalo huomautti, että projektilaisten työmäärä on aika hajaantunut, ja sitä pitäisi jossain vaiheessa tasata. 

PÄÄTÖS: Ensimmäisen kokouksen palaveripöytäkirja tarkistetaan vielä seuraavassa kokouksessa.

3§
Projektisopimuksen rungon tarkistelua

Susanna Blomqvist ojensi osallistujille sopimuksen rungon, jota tarkasteltiin tarkemmin, ja selvitettiin epäselviä kohtia. Todettiin: 
-	käyttö- ja asennusohjetta ei tarvita, mutta sovellusraporttiin on silti hyvä tehdä muutaman (1-2) sivun ohje käyttöliittymään. Ohjelmaa tulee kuitenkin käyttämään vain kourallinen ihmisiä, joiden pitäisi hallita sovelluksen käyttö. 
-	lisättiin yrityksen puolelta ohjausta antaviin henkilöihin myös Ilkka Urtamo
-	Pakarille pyritään saamaan laitokselta kilometrikorvaukset niistä matkoista, jotka hän on omalla autollaan kulkenut Stresstechille. 

PÄÄTÖKSET: valittiin projektin johtoryhmään Suominen, Hirvelä, Santanen ja Blomqvist.
Ehdottomaksi viimeiseksi päivämääräksi valittiin 15.6.2003.

4§
Keskustellaan projektisuunnitelmasta ja aikataulusta

Projektisuunnitelmaa ei oltu vielä aloitettu, ja päätettiin, että sen tekeminen pitää aloittaa mahdollisimman pian. Myös tarkat päivämäärät pitää ilmoittaa. Rainer Koreasalo huomautti myös, että välietappeja kannattaa asettaa. Ryhmä oli alustavasti sopinut, että 4 viikoa käytetään suunnitteluun, 3 dokumentointiin ja 6 ohjelmointiin.
	
PÄÄTÖS: projektisuunnitelman teko pitää aloittaa mahdollisimman pian. 

5§
Muita esittele tulevia asioita

Päätettiin käydä läpi Serial Tester General Specification, joka oli projektilaisille jaettu jo aloitusluennon yhteydessä. Käytiin kohta kohdalta läpi, ja varmistettiin, että kaikki varmasti ymmärsivät mistä on kyse. 
	
-	on oleellista, että ’logissa’ näkyy myös kellonaika ja komennot, joita käyttäjä on antanut.
-	Aapo Tamminen mainitsi, että kannattaa käyttää STL:n valmiita tietorakenteita MFC:n vastaavien tilalta
-	Rainer Koreasalo korjasi, että luokkakaaviossa kuuluisi todennäköisesti olla viiva Status Viewiltä Isystem-luokkaan SLSystemin sijasta
-	tehdään Serial Tester General Specification –dokumentin mukana jaetun C++ Coding Standardin mukaista koodia
-	Vaatimusten yhteydessä viitattiin ensimmäisessä palaverissa jaettuun dokumenttiin ''Logic/Motor Controller SL10 Command Set''
-	RS232-portin asetuksia yksilöitiin
-	Sovellus tallentaa käyttöliittymään kertyneen lokin tiedostoon komennolla. Kyseessä ei siis ole lokin tallentaminen automaattisesti. Keskusteltiin myös mahdollisuudesta asettaa tiedostoon kirjoittava loki päälle ja loki pois, mutta Stresstechillä ei ollut tarvetta ko. toiminnoille
-	Alaluvussa ''Implementation Requirements'' mainitut koot viittasivat muistissa pidettävän tiedon maksimikokoon
-	Alaluvussa ''Implementation Requirements''  toisessa ja neljännessä lista-alkiossa viitataan käyttöliittymän yleispätevyyteen riippumatta käytettävästä protokollasta ja laitteesta

6§
Sovitaan osallistujien seuraavista tehtävistä

	Serti-ryhmä: 
-	Suunnittelee projektin aikataulun sisältäen alustavan hahmotelman projektin vaiheista
-	Aloittaa projektisuunnitelman tekemistä
-	Tekee edellisen kokouksen ja tämän kokouksen pöytäkirjat valmiiksi
-	Projektisopimuksen laadinta
-	Tilan varaus seuraavaa palaveria varten

Santanen:
-	Toimittaa ryhmälle sähköisessä muodossa Serial Tester General Specification – dokumentin

7§
Sovitaan seuraavan kokouksen aika ja paikka

PÄÄTÖS: Seuraava kokous sovittiin järjestettäväksi pe 21.2. 9.00 - 12.00 Agoralla tilassa AgC223.1. Projektiryhmän tehtäväksi sovittiin tilan varaaminen serti-projektin käyttöön. 

8§
Tutustutaan mahdollisesti vielä laitteisiin 

Tapio Hirvelä esitteli osallistujille StressLogicin toimintaa Windowsin Hyperterminal-ohjelman ja yhden ohjausyksikön avulla. Demonstraatiosta kävi selkeästi ilmi, kuinka komennot välittyvät sarjakaapelia pitkin StressLogicille. 

PÄÄTÖS: XY-pöytä toimitetaan ryhmälle vasta myöhemmässä vaiheessa projektia.